Projekts

LATVIJAS REPUBLIKAS MINISTRU KABINETS

|  |  |
| --- | --- |
| 2018. gada \_\_\_\_.\_\_\_\_\_\_\_\_\_\_\_\_ | Noteikumi Nr.\_\_\_\_\_\_ |
| Rīgā | (prot. Nr.\_\_\_ \_\_\_.§) |

**Grozījumi Ministru kabineta 2010. gada 7. decembra noteikumos Nr. 1098**

**“Noteikumi par rīcību ar administratīvo pārkāpumu lietās izņemto mantu un dokumentiem”**

*Izdoti saskaņā ar Latvijas Administratīvo pārkāpumu kodeksa*

*257. panta pirmo un astoto daļu un 274.1panta otro un ceturto daļu*

Izdarīt Ministru kabineta 2010. gada 7. decembra noteikumos Nr. 1098 “Noteikumi par rīcību ar administratīvo pārkāpumu lietās izņemto mantu un dokumentiem” (Latvijas Vēstnesis, 2010, 196.nr.; 2011, 175.nr.; 2013, 218.nr.; 2016, 184.nr.) šādus grozījumus:

1. Aizstāt visā noteikumu tekstā vārdus “triju darbdienu laikā” ar vārdiem “nekavējoties, bet ne vēlāk kā triju darbdienu laikā”.

2. Aizstāt visā noteikumu tekstā vārdus “piecu darbdienu laikā” ar vārdiem “nekavējoties, bet ne vēlāk kā piecu darbdienu laikā”.

3. Izteikt 14.1. apakšpunktu šādā redakcijā:

“14.1. nekavējoties, bet ne vēlāk kā triju darbdienu laikā par to rakstiski vai elektroniski ar drošu elektronisko parakstu (nosūtot informāciju uz aģentūras e-pasta adresi kanceleja@agentura.iem.gov.lv) paziņo aģentūrai.”.

4. Papildināt II nodaļu ar 21.1 punktu šādā redakcijā:

“21.1 Ja atbildīgā institūcija pieņēmusi lēmumu par rīcību ar izņemto mantu, kas glabājas aģentūrā, atbildīgā institūcija nekavējoties, bet ne vēlāk kā triju darbdienu laikā pēc lēmuma pieņemšanas administratīvā pārkāpuma lietā par administratīvā soda uzlikšanu vai administratīvās pārkāpuma lietvedības izbeigšanu nosūta aģentūrai lēmumu par administratīvā soda uzlikšanu vai lietvedības izbeigšanu.”.

5. Papildināt 22.1. apakšpunktu aiz vārda “norakstu” ar vārdiem “vai ar drošu elektronisko parakstu parakstītu minēto lēmumu uz aģentūras e-pastu kanceleja@agentura.iem.gov.lv”.

6. Papildināt 25.1 punktu aiz vārda “īpašnieks” ar vārdiem “vai turētājs”.

7. Izteikt 39.1. apakšpunktu šādā redakcijā:

“39.1. par to paziņo aģentūrai (pa pastu vai elektroniski ar drošu elektronisko parakstu, nosūtot informāciju uz aģentūras e-pasta adresi kanceleja@agentura.iem.gov.lv)”.

8. Izteikt 52.2.apakšpunktu šādā redakcijā:

“52.2. realizē izsolē, kuru organizē, ievērojot šo noteikumu 55.1punktā noteikto kārtību. Izsoli obligāti rīko, ja realizējamās izņemtās mantas kopējā vērtība pārsniedz 10 000 *euro*. Šis nosacījums neattiecas uz izņemto mantu, kas ātri bojājas;”.

9. Papildināt noteikumus ar 55.1punktu šādā redakcijā:

“55.1 Izsoli organizē saskaņā ar izņemtās mantas realizācijas komisijas izstrādātajiem izsoles noteikumiem šādā kārtībā:

55. 11. izsoli izziņo vismaz piecas darbdienas dienas iepriekš, publicējot izsoles noteikumus aģentūras mājaslapā internetā;

55. 12. izsoles noteikumos izsoles rīkotājs norāda realizējamo mantu, realizācijas cenu, nodrošinājuma summu un nodrošinājuma iemaksas kārtību, izsoles norises vietu un laiku, izsoles soli, realizējamās mantas apskates vietu un laiku, piedāvājumu iesniegšanas un reģistrēšanas kārtību, kā arī citu izsoles norisei nepieciešamu informāciju;

55. 13. izsole var būt mutiska vai rakstiska;

55. 14. personas, kuras vēlas piedalīties izņemtās mantas izsolē, iemaksā deponēto līdzekļu kontā nodrošinājumu 10 procentu apmērā no realizācijas cenas. Nodrošinājums uzskatāms par iesniegtu, ja attiecīgā naudas summa ir ieskaitīta izsoles noteikumos norādītajā termiņā deponēto līdzekļu kontā;

55. 15. solīšana mutiskā izsolē notiek pa izsoles noteikumos noteikto soli;

55. 16. pārsolīšanu mutiskajā izsolē var izdarīt par noteiktu summu, kas nedrīkst būt mazāka par vienu procentu vai lielāka par 10 procentiem no nosacītās cenas, kas norādīta izsoles noteikumos;

55. 17. ja tiek rīkota rakstiska izsole, līdz izsoles noteikumos noteiktajai dienai un stundai piedāvājumi iesniedzami slēgtās aploksnēs ar atzīmi, kurai izsolei tos iesniedz un glabājami slēgtās aploksnēs līdz izsolei;

55. 18. pēc izsoles noteikumos noteiktā dienas un stundas izsoles rīkotājs izsoles dalībniekus nereģistrē un piedāvājumus nepieņem;

55. 19. rakstiskā izsolē pēc aplokšņu atvēršanas izsoles rīkotājs no iesniegtajiem piedāvājumiem sastāda piedāvāto cenu sarakstu, atraida nederīgos piedāvājumus, atzīmējot to izsoles protokolā, un, ja nav nekādu šaubu, paziņo, ka izsole pabeigta, kā arī nosauc visaugstāko cenu un personu, kura to nosolījusi;

55. 110. ja pēc visu aplokšņu atvēršanas rakstiskā izsolē izrādās, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu;

55. 111. par izsoles norisi izsoles rīkotājs sastāda protokolu un aģentūras mājaslapā internetā publicē paziņojumu par izsoles rezultātiem;

55. 112. izņemtās mantas nosolītājs desmit dienu laikā pēc izsoles norises paraksta pirkuma līgumu. Iemaksātā nodrošinājuma summa tiek ieskaitīta pirkuma maksā, bet pārējiem izsoles dalībniekiem nodrošinājumu atmaksā izsoles noteikumos paredzētajā termiņā. Nokavējot noteikto samaksas termiņu, nosolītājs zaudē iesniegto nodrošinājumu;

55. 113. ja neviens pircējs nav pārsolījis realizācijas cenu vai arī nosolītājs nav samaksājis nosolīto cenu, izsole atzīstama par nenotikušu;

55. 114. ja izsole atzīta par nenotikušu, izsoles rīkotājs organizē atkārtotu izsoli, samazinot izņemtās mantas realizācijas cenu līdz 20 procentiem”.

10. Papildināt noteikumus ar 83., 84.un 85.punktu šādā redakcijā:

“83. Šo noteikumu 52.2.apakšpunkts par izsoles organizēšanu, ievērojot šo noteikumu 55.1punktā noteikto kārtību stājas spēkā 2019.gada 1.janvārī. Aģentūra līdz 2018.gada 31.decembrim mantu realizē izsolē atbilstoši Civilprocesa likuma 71. nodaļas "Piedziņas vēršana uz kustamo mantu" noteikumiem, kādi bija spēkā līdz 2018.gada 30.jūnijam.

84. Šo noteikumu 55.1 punktā noteiktās prasības stājas spēkā 2019.gada 1.janvārī.

85. Izsole, kas izziņota līdz 2018. gada 31.decembrim, rīkojama saskaņā ar tiem noteikumiem, kādi bija spēkā izsoles izziņošanas dienā.”.

Ministru prezidents Māris Kučinskis

Iekšlietu ministrs Rihards Kozlovskis

Iesniedzējs: Iekšlietu ministrs Rihards Kozlovskis

Vīza: Iekšlietu ministrijas valsts sekretārs Dimitrijs Trofimovs